**ŠKOLA PRIMIJENJENIH UMJETNOSTI I DIZAJNA - PULA**

**Radićeva 19, Pula**

Klasa: 112-01/18-01/10 tel/fax: 052/223-377

Urbroj: 2168-16-01-18-3 e-mail: skola-dizajn@pu.t-com.hr

U Puli, 29. studenog 2018.

Na temelju članka 107. Zakona o odgoju i obrazovanju u osnovnoj i srednjoj školi („NN“, br. 87/08., 86/09., 92/10., 105/10., 90/11., 16/12., 86/12., 126/12., 94/13., 152/14., 07/17., 68/18.) ravnatelj Škole primijenjenih umjetnosti i dizajna – Pula Davor Kliman, prof. raspisuje:

**N A T J E Č A J**

**za popunu radnog mjesta**

1. **nastavnik/ca Industrijskog dizajna –** na neodređeno nepuno radno vrijeme od 2 sata nastave tjedno i pripadajuća količina ukupnog radnog vremena.

Uvjeti:

1. kandidati moraju ispunjavati uvjete prema Zakonu o odgoju i obrazovanju u osnovnoj i srednjoj školi,

2. VSS – prema [Pravilniku o stručnoj spremi i pedagoško-psihološkom obrazovanju nastavnika u srednjem školstvu („NN“, br. 1/96. i 80/99.)](http://narodne-novine.nn.hr/clanci/sluzbeni/1996_01_1_28.html) i Nastavnim planovima i okvirnim programima za srednje umjetničke škole likovnih umjetnosti i dizajna: dipl. ing. arhitekture, dipl. dizajner (produkt dizajner).

Uz pisanu prijavu na natječaj potrebno je priložiti: životopis, domovnicu, rodni list, dokaz o stečenoj stručnoj spremi, elektronički zapis o radno-pravnom statusu (izdan za vrijeme trajanja ovog natječaja), potvrdu o nekažnjavanju (ne stariju od 6 mjeseci).

Dokumentacija ne mora biti u izvorniku ili ovjerenom presliku. Nakon izbora kandidata, a prije sklapanja ugovora o radu originali dokumenata moraju biti dostavljeni na uvid.

Osobe koje prema posebnim propisima ostvaruju pravo prednosti, moraju se u prijavi pozvati na to pravo i priložiti propisane dokaze o tom statusu.

Na natječaj se mogu prijaviti osobe oba spola.

S kandidatima prijavljenim na natječaj, koji ispunjavaju formalne uvjete, može se provesti razgovor (intervju).

Prijave sa svim potrebnim dokumentima podnose se u roku od 8 dana od objave ovog natječaja na adresu: Škola primijenjenih umjetnosti i dizajna - Pula, Radićeva 19, 52100 Pula, sa naznakom „za natječaj“.

Natječaj je otvoren od 29. studenog do 7. prosinca 2018. god.

Nepotpune prijave i prijave pristigle nakon proteka roka neće se uzeti u razmatranje.

O rezultatima natječaja kandidati će biti obaviješteni pisanim putem.

Svi kandidati imaju pravo uvida u dokumentaciju koja se odnosi na natječaj.